Σημαία της Κιργιζίας

Η σημαία της Κιργιζίας είναι μονόχρωμη κόκκινη στο κέντρο της οποίας φέρεται κίτρινος ήλιος, με 40 ακτίνες, που αντιπροσωπεύει τις 40 φυλές της Κιργιζίας. Στη μία πλευρά της σημαίας οι ακτίνες έχουν τη φορά των δεικτών του ρολογιού, ενώ στην άλλη/πίσω πλευρά είναι αντίθετη. Στον δίσκο του ηλίου υπάρχει περιφερειακός κόκκινος δακτύλιος, εκ του οποίου δύο κόκκινες τρίγραμμες ζώνες διασταυρώνονται χιαστί και σφαιροειδώς υπεράνω του κέντρου του, ως καλλιτεχνικός συμβολισμός της στέγης της παραδοσιακής κατοικίας των Κιργιζίων (γιούρτα).

Η σημαία καθιερώθηκε στις 3 Μαρτίου του 1992. Η χώρα έχει Σύνταγμα από τις 23 Οκτωβρίου του 2007.

Παλαιότερη σημαία 

Η προηγούμενη σημαία καθιερώθηκε από την σοβιετική σοσιαλιστική δημοκρατία της Κιργιζίας στις 22 Δεκεμβρίου του 1952.

Πιο πριν η σημαία ήταν κόκκινη με χρυσά κυριλλικά γράμματα στην επάνω αριστερή γωνία: КЫРГЫЗ ССР (Σοβιετική Σοσιαλιστική Δημοκρατία της Κιργιζίας) και КИРГИЗСКАЯ ССР (Κιργκίζσκαγια ΣΣΡ, δηλαδή: Κιργιζική ΣΣΔ) σε γραμματοσειρά σερίφ.

Πηγές 

 http://eng.gov.kg/index.php?option=com_content&task=view&id=21&Itemid=46' -Κρατικά σύμβολα της Κιργιζίας

Κιργιζία
Εθνικά σύμβολα της Κιργιζίας
Σημαίες της Ασίας